কন্যা রাশির সপ্তাহ প্যাঁচালী: বন্ধের দিন হওয়াতে সপ্তাহর প্রথম দিনটি আপনার ভালো যাবে। শুভ বৃহস্পতির প্রভাবে বকেয়া টাকা আদায়ের চেষ্টা সফল হতে পারে। খাদ্য ব্যবসায় ও ডেকরেটর ব্যবসায় সময় অনুকূল বলা যায়। বিকাশ ও রকেটের এজেন্টরা কোনো কারনে ভালো আয় করতে পারবেন। তবে মনে রাখতে হবে। হিসাবে গড়বড় হবার আশঙ্কা কিন্তু যথেষ্ট। অবিবাহিত শ্যালিকার আগমনে দুলাভাইরা খুব খুশিই হবেন। রেস্টুরেন্টে স্ব পরিবারে খেতে যাবার যোগ। ছোট ভাই বোনের জন্য কিছুটা চিন্তা করতে হবে। কারন কোনো ভাই-বোন নিরুদ্দেশ বা আত্ম গোপন করতে পারে। সাংবাদিকতার সাথে জড়িতরা সাবধানে থাকবেন। রাজনৈতিক গ্যারাকলে ফেঁসে যেতে চলেছেন। গার্মেন্টস ব্যবসায়ীরা এ সপ্তাহে চরম প্রতিকূলতার শিকার হবেন। আপনার শিপমেন্ট কোনো কারনে আটকে যেতে পারে। সপ্তাহর শেষ দিকে নতুন আশার আলো দেখতে পাবেন । প্রভাবশালী কারো সহায়তায় কোনো ঝামেলা থেকে রক্ষা পাবার সম্ভাবনা রয়েছে।